รวบซาเล้งสวมบท หมอดู ขยี้กามสาว
ลวงเหยื่อ 2 ราย ชวนแก้เคราะห์ก่อนลงมือปลํ้า,ตะครุบหนุ่มใหญ่พ่อค้ารับซื้อของเก่า อ้างเป็น,หมอดู,ขมังเวทออกอุบายตีสนิทหญิงสาวหน้าตาดี ทำนายทายทักมีเคราะห์จะต้องตายใน 7 วัน ขอเบอร์แลกไลน์แล้วนัดเปิดโรงแรมทำพิธีแก้กรรม ก่อนใช้กำลังบังคับข่มขืนจนสำเร็จความใคร่ เจ้าตัวอ้างเพิ่งทำแค่ 2 ราย แต่ตำรวจตรวจสอบโทรศัพท์มือถือ พบเหยื่อสาวนับ 10 รายถูกล่วงละเมิดทางเพศ ผู้การฯแปดริ้ววอนผู้ปกครองมาแจ้งความเอาผิดเพิ่มเติม ไอ้หื่นจะได้ไปชดใช้กรรมจนแก่ตายคาคุก,ที่กองบังคับการตำรวจภูธรจังหวัดฉะเชิงเทรา เมื่อเวลา 11.00 น. วันที่ 23 ก.พ. พล.ต.ต.ธีรพล จินดาหลวง ผบก.ภ.จ.ฉะเชิงเทรา พร้อมตำรวจชุดจับกุม ควบคุมตัวนายบุญธรรม หรือเงาะ เจริญศิริ อายุ 54 ปี ชาว ต.หนองเหียง อ.พนัสนิคม จ.ชลบุรี ผู้ต้องหาคดีข่มขืนหญิงสาวอายุ 16 ปี มาแถลงข่าวต่อสื่อมวลชน,พล.ต.ต.ธีรพลเปิดเผยว่า เมื่อวันที่ 21 ก.พ. มารดาของ น.ส.เอ (นามสมมติ) อายุ 16 ปี ผู้เสียหายเข้ามาแจ้งความร้องทุกข์ต่อพนักงานสอบสวน สภ.บางปะกง ว่า บุตรสาวถูกหลอกลวงไปล่วงละเมิดทางเพศที่โรงแรมแห่งหนึ่งในพื้นที่ อ.บางปะกง ผู้ปกครองสอบถามพฤติกรรมของ น.ส.เอ จนทราบว่า ผู้ก่อเหตุคือนายบุญธรรม หรือเงาะ เจริญศิริ พ่อค้ารับซื้อของเก่า ใช้กลอุบายทักเด็กหญิงผู้เสียหายว่า ดวงไม่ดี หัวขาด มีผีตามอยู่ และมีของเขมรอยู่ในตัว ต้องทำพิธีปัดเป่า จากนั้นได้ขอเบอร์โทรศัพท์ก่อนแลกไลน์คุยกัน กระทั่งถูกหลอกไปล่วงละเมิดทางเพศ จนนายบุญธรรมสำเร็จความใคร่ ตำรวจได้เก็บรวบรวมข้อมูลจากไลน์ที่ น.ส.เอได้พูดคุยกับนายบุญธรรม เพื่อติดตามจับกุมตัว,ต่อมาวันที่ 22 ก.พ. ชุดสืบสวนรับแจ้งจากมารดาของ น.ส.บี (นามสมมติ) อายุ 18 ปี ผู้เสียหายคนที่ 2 ว่า มีเหตุการณ์ลักษณะเดียวกันเกิดขึ้นอีกครั้ง จากการสอบสวนพบว่าพฤติกรรมในการหลอก เหยื่อ รวมถึงตำหนิรูปพรรณของคนร้ายและรถยนต์ที่ใช้ก่อเหตุเป็นคันเดียวกัน ชุดสืบสวน สภ.บางปะกง รีบเดินทางไปยังโรงแรมที่คนร้ายเปิดไว้ ก่อนเคาะประตูห้อง พบนายบุญธรรมและ น.ส.บีนุ่งผ้าเช็ดตัวผืนเดียวอยู่ด้วยกันสองต่อสอง บนเตียงนอน คุมตัวนายบุญธรรมมาสอบปากคำที่โรงพัก,นายบุญธรรม ผู้ต้องหาให้การรับสารภาพว่า ก่อเหตุกับเด็กหญิงทั้ง 2 คนจริง ตนมีอาชีพรับซื้อของเก่า แต่มีวิชาดูดวงแก้ไขชะตากรรมอยู่บ้าง ระหว่างขี่รถซาเล้งไปซื้อของเก่าตามบ้าน เมื่อเห็นเหยื่อ เป็นเด็กหญิงหน้าตาดี จะออกอุบายว่ามีเคราะห์ต้องทำพิธีปัดเป่าสะเดาะเคราะห์ถึงจะหาย หากไม่ทำอาจจะเสียชีวิตภายใน 7 วัน ก่อนแลกไลน์พูดคุยกับเด็กหญิง และนัดแนะมาเปิดโรงแรมม่านรูดเพื่อทำพิธี เด็กหญิงคนแรกมีไฝบริเวณอวัยวะเพศ ตนร่ายคาถาอาคมเป่าไปที่อวัยวะเพศ ก่อนใช้กำลังบังคับข่มขืนจนสำเร็จความใคร่ ส่วนเหยื่อรายที่ 2 ได้หลอกมาที่โรงแรมเดิมอีกครั้ง แต่ยังไม่ทันได้ลงมือปรากฏว่าถูกตำรวจบุกจับกุมตัวได้ก่อน,พล.ต.ต.ธีรพลเปิดเผยเพิ่มเติมอีกว่า เบื้องต้นแจ้งข้อกล่าวหากับนายบุญธรรม ว่า พาผู้อื่นไปเพื่อ การอนาจารโดยใช้อุบายหลอกลวง ขู่เข็ญ ในชั้นสอบสวนผู้ต้องหารับสารภาพว่า ลงมือกระทำกับเหยื่อเพียง 2 รายเท่านั้น แต่จากการตรวจสอบโทรศัพท์มือถือของนายบุญธรรมผู้ต้องหา พบมีการแชตไลน์หลอกลวงเด็กหญิงในลักษณะนี้นับ 10 ราย ขอประชาสัมพันธ์ไปยังผู้ปกครอง หากพบว่าลูกหลานตกเป็นเหยื่อของนายบุญธรรม ให้เข้ามาดูตัวผู้ต้องหาและแจ้งความได้ที่ สภ.บางปะกง เพื่อดำเนินคดีเพิ่มเติม จะได้ไม่ไปก่อกรรมทำเข็ญกับหญิงสาวคนอื่นอีก
ตะครุบหนุ่มใหญ่พ่อค้ารับซื้อของเก่า อ้างเป็นหมอดูขมังเวทออกอุบายตีสนิทหญิงสาวหน้าตาดี ทำนายทายทักมีเคราะห์จะต้องตายใน 7 วัน
แอบอ้าง,หมอดู,ข่มขืน,ฉะเชิงเทรา,พ่อค้ารับซื้อของเก่า,ล่วงละเมิดทางเพศ,ข่าวหน้า1,ข่าวทั่วไป